ΠΕΡΙΕΧΟΜΕΝΑ
ΑΠΟΦΑΣΕΙΣ
Ανώτατο όριο επιτρεπόμενων κατ’ έτος ημερών
κίνησης εκτός έδρας των αιρετών και των υπηρετούντων στoν Δήμο Αγίου Βασιλείου υπαλλήλων,
έτους 2022.
Αύξηση ωραρίου εργασίας υπαλλήλων του Δήμου Νάξου και Μικρών Κυκλάδων, με σχέσης ερ-
γασίας ΙΔΟΧ μερικής απασχόλησης.
Έγκριση Εσωτερικού Κανονισμού Λειτουργίας της
Γ’ Καρδιολογικής Κλινικής του Τομέα Παθολογίας
του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφαλμάτων στην υπό στοιχεία 20873/
21/ΓΠ/04-11-2021 πράξη του Πρύτανη του Πανεπιστημίου Θεσσαλίας που δημοσιεύθηκε στην
Εφημερίδα της Κυβερνήσεως (Β΄5462).
Διόρθωση σφαλμάτων στην υπ’  αρ. 23620/
24.06.2021 απόφαση της Συγκλήτου του Ιονίου
Πανεπιστημίου, που δημοσιεύθηκε στην Εφημερίδα της Κυβερνήσεως (Β’ 2769).
ΑΠΟΦΑΣΕΙΣ
Αριθμ. 276
(1)
Ανώτατο όριο επιτρεπόμενων κατ’ έτος ημερών
κίνησης εκτός έδρας των αιρετών και των υπηρετούντων στoν Δήμο Αγίου Βασιλείου υπαλλή-
λων, έτους 2022.
Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του άρθρου 280 του ν. 3852/2010, «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
2. Τις διατάξεις του άρθρου 8 του π.δ. 136/2010, «Οργανισμός της Αποκεντρωμένης Διοίκησης Κρήτης».
3. Τις διατάξεις της υποπαρ. Δ9 του άρθρου 2 του
ν. 4336/2015 «Συνταξιοδοτικές διατάξεις - Κύρωση του
Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την
υλοποίηση της Συμφωνίας Χρηματοδότησης».
4. Τις διατάξεις των άρθρων 28 και 28Α του ν. 4325/
2015, «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις», όπως το τελευταίο
προστέθηκε με το άρθρο 24 του ν. 4368/2016.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 447
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
5. Την υπ’ αρ. 14026/15.05.2017 απόφαση του Υπουργού
Εσωτερικών (Υ.Ο.Δ.Δ. 250) περί διορισμού της Συντονίστριας Αποκεντρωμένης Διοίκησης Κρήτης Κοζυράκη Μαρίας.
6. Το υπ’ αρ. 70/11-01-2022 έγγραφο σε ορθή επανάληψη του Δήμου Αγίου Βασιλείου, αναφορικά με το
αντικείμενο του θέματος.
7. Την υπ’ αρ. 37/04-01-2022 βεβαίωση της Προϊσταμένης της Δ/νης Διοικητικών και Οικονομικών Υπηρεσιών
του Δήμου Αγίου Βασιλείου, με την οποία βεβαιώνεται
ότι στον προϋπολογισμό του ως άνω Δήμου οικονομικού
έτους 2022 και συγκεκριμένα στους ΚΑ 10-6422, 30-6422
και ΚΑ 00-6423.001, 00-6423.002, 00-6423.003 και 006421 έχουν προβλεφθεί πιστώσεις για την πληρωμή
των εκτός έδρας οδοιπορικών εξόδων των αιρετών και
υπηρετούντων υπαλλήλων συνολικού ύψους 19.200,00€,
αποφασίζουμε:
Ορίζουμε το ανώτατο όριο επιτρεπόμενων κατ’ έτος
ημερών κίνησης εκτός έδρας των αιρετών και των υπηρετούντων στον Δήμο Αγίου Βασιλείου υπαλλήλων για
το έτος 2022, ως κατωτέρω:
ΔΙΟΙΚΗΤΙΚΕΣ ΜΟΝΑΔΕΣ
ΕΙΔΙΚΟΤΗΤΑ/ΚΛΑΔΟΣ - ΚΑΤΗΓΟΡΙΑ
ΕΠΙΤΡΕΠΟΜΕΝΕΣ ΗΜΕΡΕΣ
ΕΚΤΟΣ ΕΔΡΑΣ ΚΑΤ’ ΕΤΟΣ
ΑΙΡΕΤΩΝ
ΔΗΜΑΡΧΟΣ
ΑΝΤΙΔΗΜΑΡΧΟΙ
ΠΡΟΕΔΡΟΣ ΔΗΜΟΤΙΚΟΥ ΣΥΜΒΟΥΛΙΟΥ
ΔΗΜΟΤΙΚΟΙ ΣΥΜΒΟΥΛΟΙ
ΝΟΜΙΚΗ ΥΠΗΡΕΣΙΑ ΚΑΙ ΕΙΔΙΚΟΙ
ΣΥΝΕΡΓΑΤΕΣ
Π.Ε. ΝΟΜΙΚΩΝ
Π.Ε. ΕΙΔΙΚΩΝ ΣΥΝΕΡΓΑΤΩΝ
Τ.Ε. ΕΙΔΙΚΩΝ ΣΥΝΕΡΓΑΤΩΝ
ΓΕΝΙΚΟΣ ΓΡΑΜΜΑΤΕΑΣ
Τ.Ε. ΤΕΧΝΟΛΟΓΙΚΩΝ ΕΦΑΡΜΟΓΩΝ
ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ
ΟΙΚΟΝΟΜΙΚΩΝ ΥΠΗΡΕΣΙΩΝ
Π.Ε. ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ
Π.Ε. ΟΙΚΟΝΟΜΙΚΟΥ ΛΟΓΙΣΤΙΚΟΥ
Δ.Ε. ΔΙΟΙΚΗΤΙΚΩΝ-ΓΡΑΜΜΑΤΕΩΝ
ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ
Π.Ε. ΔΙΟΙΚΗΤΙΚΟΥ
Π.Ε. ΔΙΟΙΚΗΤΙΚΟΥ-ΟΙΚΟΝΟΜΙΚΟΥ
Τ.Ε. ΛΟΓΙΣΤΙΚΟΥ
Δ.Ε. ΔΙΟΙΚΗΤΙΚΩΝ-ΓΡΑΜΜΑΤΕΩΝ
ΤΜΗΜΑ Κ.Ε.Π.
Π.Ε. ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ
Τ.Ε. ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ
Δ.Ε. ΔΙΟΙΚΗΤΙΚΩΝ ΓΡΑΜΜΑΤΕΩΝ
ΔΙΕΥΘΥΝΣΗ ΥΠΗΡΕΣΙΩΝ
ΠΕΡΙΒΑΛΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ
Π.Ε. ΠΟΛΙΤΙΚΩΝ ΜΗΧΑΝΙΚΩΝ
ΤΜΗΜΑ ΤΕΧΝΙΚΩΝ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ
ΚΑΙ ΣΥΓΚΟΙΝΩΝΙΩΝ
Δ.Ε ΔΙΟΙΚΗΤΙΚΩΝ-ΓΡΑΜΜΑΤΕΩΝ
Δ.Ε. ΤΕΧΝΙΚΩΝ ΥΔΡΑΥΛΙΚΩΝ
Δ.Ε. ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ
Δ.Ε. ΟΔΗΓΩΝ ΑΥΤΟΚΙΝΗΤΩΝ(Ι.Δ.Α.Χ.)
Υ.Ε. ΕΡΓΑΤΩΝ ΥΔΡΕΥΣΗΣ-ΑΠΟΧΕΤΕΥΣΗΣ
ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ ΚΑΙ
ΑΛΙΕΙΑΣ ΚΑΘΑΡΙΟΤΗΤΑΣ ΑΝΑΚΥΚΛΩΣΗΣ
ΚΑΙ ΣΥΝΤΗΡΗΣΗΣ ΠΡΑΣΙΝΟΥ
Π.Ε. ΓΕΩΠΟΝΩΝ
Δ.Ε. ΔΙΟΙΚΗΤΙΚΩΝ-ΓΡΑΜΜΑΤΕΩΝ
Δ.Ε. ΟΔΗΓΩΝ ΑΥΤΟΚΙΝΗΤΩΝ (Ι.Δ.Α.Χ.)
Δ.Ε. ΟΔΗΓΩΝ (ΑΠΟΡΡΙΜΜΑΤΟΦΟΡΟΥ)
Υ.Ε. ΕΡΓΑΤΩΝ ΚΑΘΑΡΙΟΤΗΤΑΣ
Υ.Ε. ΚΑΘΑΡΙΣΤΡΙΩΝ ΣΧΟΛΙΚΩΝ ΜΟΝΑΔΩΝ
(Ι.Δ.Α.Χ.)
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 14 Ιανουαρίου 2022
Η Συντονίστρια Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
(2)
Αύξηση ωραρίου εργασίας υπαλλήλων του Δήμου Νάξου και Μικρών Κυκλάδων, με σχέσης ερ-
γασίας ΙΔΟΧ μερικής απασχόλησης.
Με την υπ’ αρ. 157/22-12-2021 απόφαση του Δημοτικού Συμβουλίου Νάξου και Μικρών Κυκλάδων, που
εκδόθηκε σύμφωνα με τις διατάξεις του άρθρου 8 του
ν. 4368/2016 (Α΄ 21), όπως τροποποιήθηκε με τις διατάξεις του άρθρου 87 του ν. 4483/2017 (Α΄ 107), του άρ-
θρου 34 του ν. 4713/2020 (Α΄ 147), την υπ’ αρ. 33/39456/
17-11-2017 εγκύκλιο του Υπουργείου Εσωτερικών, κατόπιν των σχετικών αιτήσεων των αναφερομένων υπαλ-
λήλων ΙΔΟΧ περί αύξησης του ωραρίου εργασίας τους,
του υπ’ αρ. 23686/21.12.2021 εγγράφου του Αυτοτελούς
Τμήματος Κοινωνικής Προστασίας, Παιδείας και Πολιτισμού και της υπ’ αρ. 23745/22.12.2021 βεβαίωσης της
Διεύθυνσης Διοικητικών και Οικονομικών Υπηρεσιών
του Δήμου, εγκρίνεται η αύξηση του ωραρίου εργασίας
με αντίστοιχη αύξηση των πάσης φύσεως αποδοχών
τους, των παρακάτω υπαλλήλων του Δήμου Νάξου και
Μικρών Κυκλάδων, με σχέσης εργασίας ΙΔΟΧ μερικής
απασχόλησης, εκπαιδευτικής βαθμίδας ΥΕ και ειδικότητας ΥΕ Καθαριστές-στριες σχολικών μονάδων, ως εξής:
Α/Α
ΟΝΟΜΑΤΕΠΩΝΥΜΟ
ΠΑΤΡΩΝΥΜΟ
ΣΧΟΛ. ΜΟΝΑΔΑ
ΤΟΠΟΘΕΤΗΣΗΣ
ΩΡΕΣ
ΕΡΓΑΣΙΑΣ/
ΗΜΕΡΑ
ΑΥΞΗΣΗ
ΩΡΩΝ/
ΗΜΕΡΑ
ΩΡΕΣ
ΕΡΓΑΣΙΑΣ/
ΗΜΕΡΑ
ΚΑΤΟΠΙΝ
ΑΥΞΗΣΗΣ
ΑΡ. ΠΡΩΤ.
ΑΙΤΗΣΗΣ
ΑΝΕΒΛΑΒΗ ΑΙΚΑΤΕΡΙΝΗ ΓΕΩΡΓΙΟΣ
4ο ΔΗΜΟΤΙΚΟ
ΣΧΟΛΕΙΟ ΝΑΞΟΥ
23504/
17-12-2021
ΑΝΕΒΛΑΒΗ ΜΑΡΟΥΣΑ
ΤΖΑΝΗΣ
ΕΙΔΙΚΟ ΔΗΜ. ΣΧΟΛΕΙΟ
ΝΑΞΟΥ ΚΑΙ ΕΙΔΙΚΟ
ΝΗΠΙΑΓΩΓΕΙΟ ΝΑΞΟΥ
23493/
17-12-2021
ΔΗΜΗΤΡΟΚΑΛΛΗ
ΜΑΡΙΑ
ΔΗΜΗΤΡΙΟΣ
3ο ΝΗΠΙΑΓΩΓΕΙΟ
ΧΩΡΑΣ ΝΑΞΟΥ
4ο ΝΗΠΙΑΓΩΓΕΙΟ
ΧΩΡΑΣ ΝΑΞΟΥ
23492/
17-12-2021
ΚΑΤΣΟΥΡΗ ΑΙΚΑΤΕΡΙΝΗ ΕΥΑΓΓΕΛΟΣ
3ο ΔΗΜΟΤΙΚΟ
ΣΧΟΛΕΙΟ ΝΑΞΟΥ
23500/
17-12-2021
ΚΟΥΦΟΠΟΥΛΟΥ
ΑΓΓΕΛΙΚΗ - ΑΝΝΑ
ΚΩΝΣΤΑΝΤΙΝΟΣ 1ο ΓΥΜΝΑΣΙΟ ΝΑΞΟΥ
23502/
17-12-2021
ΚΡΙΜΙΤΖΑ ΣΟΦΙΑ
ΠΑΝΑΓΙΩΤΗΣ
ΔΗΜΟΤΙΚΟ ΣΧΟΛΕΙΟ
ΚΑΙ ΝΗΠΙΑΓΩΓΕΙΟ
ΑΠΕΡΑΘΟΥ ΝΑΞΟΥ
23491/
17-12-2021
ΜΑΓΓΙΩΡΟΥ ΘΕΟΔΩΡΑ
ΔΗΜΗΤΡΙΟΣ
ΓΕ.Λ. ΝΑΞΟΥ»ΜΑΝΩΛΗΣ ΓΛΕΖΟΣ»
23485/
17-12-2021
ΜΑΚΑΡΗ ΕΥΔΟΞΙΑ
ΣΤΥΛΙΑΝΟΣ
4ο ΔΗΜΟΤΙΚΟ
ΣΧΟΛΕΙΟ ΝΑΞΟΥ
23486/
17-12-2021
ΜΑΝΔΗΛΑΡΑ ΕΙΡΗΝΗ
ΑΝΤΩΝΙΟΣ
1ο ΓΥΜΝΑΣΙΟ ΝΑΞΟΥ
23503/
17-12-2021
ΜΥΤΙΚΑ ΕΥΓΕΝΙΑ
ΗΛΙΑΣ
2ο ΓΥΜΝΑΣΙΟ ΝΑΞΟΥ
23507/
17-12-2021
ΝΙΚΟΛΑΚΗ ΣΤΥΛΙΑΝΗ
ΙΩΑΝΝΗΣ
ΓΥΜΝΑΣΙΟ ΒΙΒΛΟΥ
23501/
17-12-2021
ΣΕΡΓΗ ΙΩΑΝΝΑ
ΝΙΚΟΛΑΟΣ
ΔΗΜ. ΣΧΟΛΕΙΟ
ΚΑΙ ΝΗΠΙΑΓΩΓΕΙΟ
ΓΛΙΝΑΔΟΥ ΝΑΞΟΥ
23494/
17-12-2021
ΣΠΥΡΙΔΑΚΗ ΝΕΚΤΑΡΙΑ
ΘΕΟΔΟΣΙΟΣ
2ο ΓΥΜΝΑΣΙΟ ΝΑΞΟΥ
23506/
17-12-2021
ΣΤΑΗ ΤΡΙΑΝΤΑΦΥΛΛΙΩ
ΙΩΑΝΝΗΣ
1ο ΝΗΠΙΑΓΩΓΕΙΟ
ΧΩΡΑΣ ΝΑΞΟΥ
23484/
17-12-2021
ΦΑΚΙΝΟΥ ΑΙΚΑΤΕΡΙΝΗ
ΔΗΜΗΤΡΙΟΣ
3ο ΔΗΜΟΤΙΚΟ
ΣΧΟΛΕΙΟ ΧΩΡΑΣ ΝΑΞΟΥ
23499/
17-12-2021
ΦΛΕΡΙΑΝΟΥ ΝΕΚΤΑΡΙΑ
ΕΥΣΤΑΘΙΟΣ
6ο ΝΗΠΙΑΓΩΓΕΙΟ
ΝΑΞΟΥ
7ο ΝΗΠΙΑΓΩΓΕΙΟ ΧΩΡΑΣ
ΝΑΞΟΥ
23490/
17-12-2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
(Αρ. βεβ. της Διεύθυνσης Διοικητικών και Οικονομικών
Υπηρεσιών του Δήμου Νάξου και Μικρών Κυκλάδων:
23745/22-12-2021).
Ο Πρόεδρος
ΦΩΤΙΟΣ ΜΑΥΡΟΜΜΑΤΗΣ
Ι
Αριθμ. 39799
(3)
Έγκριση Εσωτερικού Κανονισμού Λειτουργίας
της Γ’ Καρδιολογικής Κλινικής του Τομέα Παθολογίας του Τμήματος Ιατρικής της Σχολής Επι-
στημών Υγείας του Αριστοτελείου Πανεπιστημίου Θεσσαλονίκης.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις του άρθρου 51 του ν. 4559/2018 (Α΄ 142)
με τις οποίες αντικαταστάθηκε ο τίτλος του Κεφαλαίου
Ε’ του ν. 4485/2017 (Α΄ 114) «Οργάνωση και λειτουργία
της ανώτατης εκπαίδευσης, ρυθμίσεις για την έρευνα και
άλλες διατάξεις» ως εξής: «ΕΡΓΑΣΤΗΡΙΑ, ΜΟΥΣΕΙΑ ΚΑΙ
ΚΛΙΝΙΚΕΣ» και προστέθηκαν άρθρα 28Α και 29Α στον
ν. 4485/2017 (Α΄ 114).
2. Την παρ. 7 του άρθρου 42 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις»
(Α΄ 38).
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α΄ 111).
4. Τις διατάξεις του άρθρου 192 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α΄ 136).
5. Την υπό στοιχεία 147084/Ζ1/16-11-2021 κοινή
υπουργική απόφαση «Καθορισμός του τρόπου διεξαγωγής της ηλεκτρονικής ψηφοφορίας των εκλογικών
διαδικασιών των οργάνων των Α.Ε.Ι.-Ρύθμιση των τεχνικών ή οργανωτικών μέτρων σχετικά με τη διεξαγωγή της
διαδικασίας καιτην προστασία των δεδομένων προσωπικού χαρακτήρα» (Β’ 5364).
6. Τις διατάξεις των άρθρων 75-78 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024-Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α΄ 184).
7. Την υπό στοιχεία 108075/Ζ1/03-07-2019 (Υ.Ο.Δ.Δ.
432, διόρθωση σφάλματος Υ.Ο.Δ.Δ. 809) διαπιστωτική
πράξη του Υπουργού Παιδείας, Έρευνας και Θρησκευμάτων με θέμα «Εκλογή Πρύτανη και τεσσάρων (4) Αντι-
πρυτάνεων του Αριστοτελείου Πανεπιστημίου Θεσσαλονίκης» με θητεία από 1-9-2019 έως 31-8-2022.
8. Την υπό στοιχεία 105174/Ζ1/12-8-2020 διαπιστωτική πράξη της Υπουργού Παιδείας και Θρησκευμάτων
(Υ.Ο.Δ.Δ. 650) περί παράτασης της θητείας του Πρύτανη
και των τεσσάρων (4) Αντιπρυτάνεων του ΑΠ.Θ. έως τη
συμπλήρωση τεσσάρων (4) ακαδημαϊκών ετών, ήτοι έως
31-8-2023.
9. Τις πράξεις του Πρύτανη του Αριστοτελείου Πανεπιστημίου Θεσσαλονίκης (Α.Π.Θ.) με αριθμό: α) 2261/
7.9.2021, ανακοινοποιημένη στο ορθό με αριθμό 2705/
8-9-2021 (ΑΔΑ: ΩΝΚΝ46Ψ8ΧΒ-ΕΝ9) περί συγκρότησης
της Συγκλήτου του Α.Π.Θ. και β) 22103/5-11-2021 (ΑΔΑ:
69Χ946Ψ8ΧΒ-3ΛΡ) περί ανασυγκρότησης της Συγκλήτου
του ΑΠ.Θ., για το ακαδημαϊκό έτος 2021-2022.
10. Την υπ’ αρ. 35080/9-6-2021 (Β΄ 2786, διόρθωση
σφάλματος Β΄ 3834) πρυτανική πράξη «Συγχώνευση
Τομέων στο Τμήμα Ιατρικής του Αριστοτελείου Πανεπιστημίου Θεσσαλονίκης και κατανομή των εργαστηρίων,
κλινικών και μουσείων στους Τομείς, κατόπιν συγχωνεύσεως».
11. Το π.δ. 372/2002 σχετικά με Ίδρυση «Γ’ Καρδιολογικής Κλινικής» στο Τμήμα Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης
(Α΄ 320).
12. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
12.1. Την ανασυγκρότηση της Επιτροπής για την ίδρυση και λειτουργία Εργαστηρίων, Μουσείων και Κλινικών
στο Α.Π.Θ. (συνεδρίαση με αριθμό 3087/1-12-2021) και
12.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Α.Π.Θ. (συνεδρίαση
με αριθμό 2913/23-7-2015).
13. Τη σύμφωνη γνώμη της Γενικής Συνέλευσης του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (συνεδρίαση με αριθμό 10/14-4-2021).
14. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (συνεδρίαση
με αριθμό 25/27-4-2021).
15. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο ΑΠΘ (αρ. συνεδρίασης 23/14-12-2021) για την έγκριση του εσωτερικού
κανονισμού λειτουργίας της Γ’ Καρδιολογικής Κλινικής
του Τομέα Παθολογίας του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης.
16. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (αρ. συνεδρίασης 3091/
29-12-2021) για την έγκριση του εσωτερικού κανονισμού
λειτουργίας της Γ’ Καρδιολογικής Κλινικής του Τομέα Παθολογίας του Τμήματος Ιατρικής της Σχολής Επιστημών
Υγείας.
17. Το υπ’ αρ. 33047/2-6-2021 έγγραφο της Γενικής Διεύθυνσης Οικονομικών Υπηρεσιών με το οποίο βεβαιώ-
νεται ότι από τις διατάξεις του εσωτερικού κανονισμού
λειτουργίας της Γ’ Καρδιολογικής Κλινικής δεν προκαλείται δαπάνη σε βάρος του Τακτικού Προϋπολογισμού ή
του Προγράμματος Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την έγκριση του Εσωτερικού Κανονισμού Λειτουργίας της Γ’ Καρδιολογικής Κλινικής του Τομέα Παθολογίας
του Τμήματος Ιατρικής της Σχολής Επιστημών Υγείας
του Αριστοτελείου Πανεπιστημίου Θεσσαλονίκης, ως
ακολούθως:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
Άρθρο 1
Ίδρυση-Γνωστικό Αντικείμενο
Η Κλινική με τίτλο «Γ’ Καρδιολογική Κλινική 3rd Cardiology Department)» του Τομέα Παθολογίας, ιδρύθηκε
στο Τμήμα Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης με το
π.δ. 372/2002 (Α΄ 320). Η Κλινική εξυπηρετεί τις νοσηλευτικές, εκπαιδευτικές και ερευνητικές ανάγκες στο
γνωστικό αντικείμενο της καρδιολογίας σε θέματα που
αφορούν τη διάγνωση και αντιμετώπιση των παθήσεων
που προσβάλουν το καρδιαγγειακό σύστημα, καθώς και
των επιπλοκών που προκύπτουν από αυτές, με συντηρητική αγωγή ή και επεμβατική θεραπεία.
Άρθρο 2
Σκοπός
1. Η Γ’ Καρδιολογική Κλινική έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής, καθώς και των άλλων
Σχολών και Τμημάτων του Α.Π.Θ. σε προπτυχιακό και
μεταπτυχιακό επίπεδο, σε θέματα που εμπίπτουν στα
αντικείμενα δραστηριότητας της Κλινικής, όπως αυτά
προσδιορίζονται στο άρθρο 1 της παρούσας απόφασης.
β) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η κλινική.
γ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη του γνωστικού
αντικειμένου του καρδιαγγειακού συστήματος, και την
αναζήτηση νέων τεχνικών και θεραπευτικών μεθόδων σε
θέματα που αφορούν τη διάγνωση και αντιμετώπιση των
παθήσεων που προσβάλουν το καρδιαγγειακό σύστημα,
καθώς και των επιπλοκών που προκύπτουν από αυτές, με
συντηρητική αγωγή ή και επεμβατική θεραπεία.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα της κλινικής.
η) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και
λοιπού προσωπικού της κλινικής, των υπολοίπων κλινικών του νοσοκομείου αλλά και άλλων νοσηλευτικών
ιδρυμάτων της ημεδαπής και αλλοδαπής, καθώς και του
κοινού.
2. Η Κλινική συγκροτείται από τα ακόλουθα:
α) Μονάδα νοσηλείας: Είναι εγκαταστημένη στον τρίτο
όροφο του κτηρίου Α (ανεπτυγμένες 18 κλίνες, θάλαμοι
305, 306, 307).
β) Μονάδα Αυξημένης Φροντίδας (ΜΑΦ): Είναι εγκαταστημένη στον τρίτο όροφο του κτηρίου Α (ανεπτυγμένες
6 κλίνες, αποκλειστική χρήση 3 κλινών από την Γ Καρδιολογική Κλινική, θάλαμος 304).
γ) Στεφανιαία Μονάδα-Καρδιολογική Μ.Ε.Θ. για τη νοσηλεία ασθενών με οξέα στεφανιαία σύνδρομα, αρρυθ-
μίες, βαριές καρδιοπάθειες και άλλες επείγουσες καταστάσεις που σχετίζονται με το καρδιαγγειακό σύστημα.
Είναι εγκαταστημένη στον τρίτο όροφο του κτηρίου Α
στη νέα πτέρυγα (χώρος Γ5, καθώς και όλοι οι απαραίτητοι βοηθητικοί χώροι, ανεπτυγμένες 10 κλίνες, αποκλει-
στική χρήση 5 κλινών από την Γ’ Καρδιολογική Κλινική).
δ) Εργαστήριο Αναίμακτης Καρδιολογικής Διάγνωσης,
Εργαστήριο Καρδιοαγγειακής απεικόνισης και Μονάδα Ειδικών Καρδιολογικών Ιατρείων για τη διεύρυνση
και αντιμετώπιση των καρδιοαγγειακών νοσημάτων,
η οποία περιλαμβάνει εργαστήριο υπερηχογραφίας,
κόπωσης, εργοσπειρομετρίας, ηλεκτροκαρδιογραφίας
και μακρόχρονης καταγραφής του ρυθμού, συγκοπής,
καθώς και ειδικά καρδιολογικά ιατρεία (αρρυθμιολογικό,
καρδιακής ανεπάρκειας, βηματοδοτών και απινιδωτών,
ψηφιακής καρδιολογίας, πρόληψης, αποκατάστασης και
αθηροθρόμβωσης, βαλβιδοπαθειών και δομικών μυοκαρδιοπαθειών, αιφνίδιου θανάτου, μυοκαρδιοπαθειών
και σπανίων παθήσεων). Η χρήση και λειτουργία τους και
ο αντίστοιχος εξοπλισμός ανήκει κατ’ αποκλειστικότητα
στην Γ’ Καρδιολογική Κλινική. Είναι εγκαταστημένα στον
δεύτερο καιτρίτο όροφο του κτηρίου Α στη νέα πτέρυγα
(χώροι Γ3, Γ4).
ε) Εργαστήριο Ηλεκτροφυσιολογίας και Βηματοδότησηςγιατη μελέτη και αντιμετώπιση διαταραχών του
ρυθμού, εγκαταστημένο στον τρίτο όροφο του κτηρίου Α στη νέα πτέρυγα. Υπάρχει δυνατότητα εκτέλεσης
επεμβατικών πράξεων και στις τρεις αίθουσες του Αιμοδυναμικού εργαστηρίου (χώροι Γ16, Γ17, Γ18), χρησιμο-
ποιώντας τον αντίστοιχο ειδικό εξοπλισμό που ανήκει
στη Γ Καρδιολογική Κλινική. Το πρόγραμμα λειτουργίας
καθορίζεται από τον Διευθυντή της Κλινικής, σύμφωνα
με τις ανάγκες και το σχέδιο λειτουργίας της νέας πτέρυγας που έχει κατατεθεί στη Διοίκηση του Νοσοκομείου.
στ) Εργαστήριο Αιμοδυναμικής και Επεμβατικής Καρδιολογίας για τη μελέτη και αντιμετώπιση της στεφανι-
αίας νόσου, βαλβιδοπαθειών και συγγενών καρδιοπαθειών, με δυνατότητα κύριας (αλλά όχι αποκλειστικής)
χρήσης τριών (3) αιθουσών αιμοδυναμικού εργαστηρίου μετά των υποστηρικτικών τους χώρων. Η κατανομή
των περιστατικών στις διατιθέμενες αίθουσες γίνεται
σύμφωνα με την εισήγηση του Διευθυντού και ο τρόπος
λειτουργίας γίνεται σύμφωνα με το εκάστοτε υποβληθέν
σχέδιο στη Διοίκηση του Νοσοκομείου (χώροι Γ16, Γ17,
Γ18, στον τρίτο όροφο του Α κτιρίου, νέα πτέρυγα).
ζ) Μονάδα Καρδιολογικής Έρευνας και Κλινικών μελετών με χώρους αποκλειστικής χρήσης από τη Γ’ Καρδιο-
λογική Κλινική, προορισμένους για βασική έρευνα, για
διενέργεια κλινικών μελετών και ερευνητικών πρωτοκόλλων, καθώς και χώρους τοποθέτησης ιατρό μηχανολογι-
κού εξοπλισμού και αποθήκευσης βιολογικών δειγμάτων
που βρίσκεται στον τρίτο όροφο του κτηρίου Α στη νέα
πτέρυγα (χώροι Γ29, Γ30), Παράλληλα η Κλινική διαθέτει
για αποκλειστική της χρήση στη νέα πτέρυγα τρεις (3)
χώρους γραφείων και κοιτώνων, που προορίζονται για το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
ιατρικό, νοσηλευτικό και διοικητικό προσωπικό (χώροι
Γ24, Γ27, Γ28), ενώ υπάρχουν άλλοι τέσσερεις (4) χώροι
που χρησιμοποιούνται από κοινού με την άλλη Καρδιολογική Κλινική (γραφεία Γ15, Γ22, Γ31 και Γ32).
Οι Μονάδες και τα Εργαστήρια της Γ’ Καρδιολογικής
Κλινικής του Αριστοτελείου Πανεπιστημίου Θεσσαλονίκης αποτελούν υποσύνολα της Κλινικής. Ο Διευθυντής
της Κλινικής δύναται να ορίσει μέλη της Κλινικής ως
υπεύθυνους ιατρούς, επιβλέποντες των Μονάδων και
των Εργαστηρίων. Οι Μονάδες και τα Εργαστήρια λειτουργούν υπό την εποπτεία του Διευθυντή της Κλινικής,
ο οποίος ορίζει τα καθήκοντα και τις υποχρεώσεις των
επιβλεπόντων ιατρών, που κατά κύριο λόγο φροντίζουν
για την εύρυθμη και ορθή λειτουργία των Μονάδων και
Εργαστηρίων, προάγοντας με τον τρόπο αυτό την αποτελεσματική λειτουργία της Κλινικής. Οι υπεύθυνοι Μονά-
δων και Εργαστηρίων μπορεί να εναλλάσσονται ανά τακτά χρονικά διαστήματα κατά την κρίση του Διευθυντή.
3. Το έργο της Κλινικής συνίσταται σε εκπαιδευτικό,
ερευνητικό και κλινικό.
1. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής της Σχολής Επιστημών Υγείας του Αριστοτελείου Πα-
νεπιστημίου Θεσσαλονίκης ή φοιτητών άλλων συναφών
Σχολών σε προπτυχιακό και μεταπτυχιακό επίπεδο, στα
πλαίσια του Τομέα Παθολογίας και σε συνεργασία με τις
Παθολογικές Κλινικές. Η εκπαίδευση τους επιτελείται από
το διδακτικό και ερευνητικό προσωπικό, είναι θεωρητική
και πρακτική, σύμφωνα με το πρόγραμμα σπουδών.
β) Την εκπαίδευση ειδικευόμενων ιατρών για την απόκτηση της ειδικότητας της Καρδιολογίας ή την εξειδίκευ-
ση σε αυτή. Διακρίνεται σε πρακτική και θεωρητική. Η
πρακτική αποσκοπεί στην απόκτηση κλινικής εμπειρίας στη διαγνωστική και θεραπευτική αντιμετώπιση των
ασθενών που εμπίπτουν στο αντικείμενο της καρδιολογίας. Η θεωρητική εκπαίδευση περιλαμβάνει κλινικά και
θεωρητικά μαθήματα, διαλέξεις από τα μέλη Δ.Ε.Π. και
προσκεκλημένους ομιλητές, συζητήσεις ενδιαφερουσών
περιπτώσεων, συζητήσεις, βιβλιογραφική ενημέρωση,
διδακτικές επισκέψεις από το διευθυντή της κλινικής και
τα μέλη Δ.Ε.Π. και εκπαιδευτικά συνέδρια, στρογγυλές
τράπεζες και σεμινάρια.
γ) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής.
δ) Την εκπαίδευση ειδικευομένων ιατρών άλλων ειδικοτήτων στην καρδιολογία στα πλαίσια της συνεχιζόμε-
νης ιατρικής εκπαίδευσης.
ε) Την εκπαίδευση ειδικών Ιατρών, καρδιολόγων και
άλλων ειδικοτήτων, στα ειδικά αντικείμενα, όπως περιγράφονται στο άρθρο 1.
στ) Την εκπαίδευση του νοσηλευτικού προσωπικού
του Νοσοκομείου και άλλων Νοσοκομείων καιτων φοιτητών νοσηλευτικών τμημάτων Α.Ε.Ι., σε συνεργασία με το
νοσηλευτικό προσωπικό της κλινικής και τις αντίστοιχες
νοσηλευτικές σχολές.
2. Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από τα
μέλη Δ.Ε.Π. της οικείας κλινικής αυτοτελώς ή σε συνεργασία με άλλα μέλη Δ.Ε.Π. ή ερευνητές, καθώς και πρω-
τότυπων διδακτορικών διατριβών. Αποτελεί πρωταρχικό
μέλημα της κλινικής, υπό την επίβλεψη του διευθυντή
και με σκοπό την αποτελεσματικότερη αντιμετώπιση των
διάφορων νόσων του καρδιαγγειακού συστήματος και τη
βελτίωση της παρεχόμενης περίθαλψης στους ασθενείς.
3. Το κλινικό έργο περιλαμβάνει την κλινική διάγνωση, την παρακλινική διερεύνηση, τη θεραπευτική αντι-
μετώπιση και τη συνολική φροντίδα των ασθενών που
νοσηλεύονται στην οικεία κλινική και στις μονάδες της
ή παρακολουθούνται στο εξωτερικό ιατρείο. Τα μέλη
Δ.Ε.Π. και οι λοιποί ιατροί της κλινικής, συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας, ή παραγγελία για ερ-
γαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο διευθυντής, συζητούνται
διαγνωστικά και θεραπευτικά προβλήματα ενδιαφερουσών περιπτώσεων.
Άρθρο 3
Προσωπικό
Η Κλινική «Γ" Καρδιολογική Κλινική (3rd Cardiology
Department)» του Τομέα Παθολογίας, του Τμήματος
Ιατρικής του Α.Π.Θ. στελεχώνεται από:
α) Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσης,
β) Μέλη του Ειδικού Διδακτικού Προσωπικού (ΕΔΙΠ)
και Ειδικού Τεχνικού Εργαστηριακού Προσωπικού
(ΕΤΕΠ), μέλη Ειδικού Εκπαιδευτικού Προσωπικού (ΕΕΠ),
που το γνωστικό τους αντικείμενο συμπίπτει με τα γνωστικά αντικείμενα της Κλινικής,
γ) Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες,
δ) Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με την Κλινική,
ε) Ακαδημαϊκούς υπότροφους, μεταδιδακτορικούς
ερευνητές, διδάκτορες, υποψήφιους διδάκτορες και
μεταπτυχιακούς φοιτητές που συμμετέχουν στην εκτέλεση έργων και προσφορά υπηρεσιών του Εργαστηρίου,
στ) Ιατρικό προσωπικό, ιατρούς ΕΣΥ, ειδικούς Καρδιολόγους, Διευθυντές ΕΣΥ, οι οποίοι συμπληρώνουν το
έργο των μελών ΔΕΠ και ειδικευόμενους ιατρούς που
υπηρετούν σύμφωνα με τις κείμενες διατάξεις του ΕΣΥ.
Η τοποθέτηση στην Κλινική των ιατρών αυτών γίνεται με
τη διαδικασία των ισχυουσών διατάξεων του ΕΣΥ.
ζ) Βοηθητικό προσωπικό, που υπηρετεί στο Ιπποκράτειο Νοσοκομείο και έχει αποσπαστεί στην Γ’ Καρ-
διολογική Κλινική για τις ανάγκες της Κλινικής και των
εξωτερικών ιατρείων.
Τέλος, προκειμένου να καλυφθούν οι ανάγκες διοικητικής υποστήριξης, η Κλινική μπορεί να προβαίνει σε πλήρη
ή μερική απασχόληση λοιπού διοικητικού και επιστημονικού προσωπικού, σύμφωνα με τις κείμενες διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
Άρθρο 4
Διευθυντής - Αρμοδιότητες
α) Ο διευθυντής της Κλινικής εκλέγεται με τριετή θητεία με διαδικασία που προβλέπεται στην κείμενη νομο-
θεσία από τη Γενική Συνέλευση του Τομέα Παθολογίας,
του Τμήματος Ιατρικής, της Σχολής Επιστημών Υγείας του
Αριστοτελείου Πανεπιστημίου Θεσσαλονίκης και μπορεί να ανήκει στις βαθμίδες του καθηγητή, αναπληρωτή
καθηγητή και επίκουρου καθηγητή. Ο Διευθυντής αναπληρώνεται από το αρχαιότερο μέλος ΔΕΠ της κλινικής,
ξεκινώντας από την πρώτη βαθμίδα και εξαντλώντας τις
βαθμίδες μέχρι και του επίκουρου με διαδικασία που
προβλέπεται στην κείμενη νομοθεσία. Είναι δυνατή η
εκλογή του ίδιου προσώπου ως Διευθυντή για περισσότερες από μία θητείες.
β) 0 διευθυντής μεταξύ των αρμοδιοτήτων του περιλαμβάνονται η κατάρτιση και η υποβολή στη Γενική Συ-
νέλευση του οικείου Τομέα και στη Συνέλευση του Τμήματος Ιατρικής του ετήσιου προγράμματος λειτουργίας
για τις διδακτικές και ερευνητικές δραστηριότητες και
μεριμνά για την εφαρμογή του, για την υλοποίηση των
αποφάσεων των συλλογικών οργάνων του νοσοκομείου
στο οποίο λειτουργεί η κλινική, για την παροχή νοσηλευτικού έργου, για τη στελέχωση και την οικονομική διαχεί-
ριση των εσόδων της κλινικής και για την υποβολή του
ετήσιου απολογισμού των δραστηριοτήτων. Εισηγείται
στη Γενική Συνέλευση του οικείου Τομέα για τον ορισμό
υπευθύνων στα ειδικά τμήματα και μονάδες, για αναλώσιμα υλικά και για τον κινητό εξοπλισμό και για την υπο-
γραφή κάθε εγγράφου. Τα κριτήρια επιλογής των υπευθύνων των ειδικών τμημάτων και μονάδων αφορούν την
επιστημονική γνώση, τη μετεκπαίδευση, τη μακρόχρονη
εμπειρία και τη δραστηριότητα τους στο αντικείμενο με
το οποίο ασχολείται η οικεία μονάδα. Οι επιστημονικοί
υπεύθυνοι μεριμνούν για την απρόσκοπτη λειτουργία
της μονάδας, στα πλαίσια των αποφάσεων του Διευθυντή και των οδηγιών των οργάνων διοίκησης του νοσο-
κομείου, στο οποίο λειτουργεί η Κλινική. Ο διευθυντής
μπορεί να καλεί τους υπευθύνους των μονάδων όταν
συζητούνται θέματα της μονάδας τους και να αναθέτει
συγκεκριμένες αρμοδιότητες σε αυτούς.
Άρθρο 5
Εγκατάσταση-Λειτουργία
Η Κλινική λειτουργεί στο Γενικό Νοσοκομείο Θεσσαλονίκης "Ιπποκράτειο" δυνάμει της υπό στοιχεία Α3α/
οικ56734/21.7.2017 απόφασης του Υπουργού Υγείας
(ΑΔΑ:Ω5ΙΝ465ΦΥΟ-ΨΞ7) σε συνδυασμό με την υπό στοιχεία Υ4α/οικ.123820/2012 κοινή υπουργική απόφαση
(Β’ 3485).
Ο διευθυντής της κλινικής έχει την ευθύνη για την
εν γένει λειτουργία αυτής, τη χρησιμοποίηση οργάνων
και υλικών και την παραμονή των εργαζομένων στους
χώρους που πραγματοποιούνται πειραματικές μελέτες.
Ο διευθυντής ενημερώνεται και εγκρίνει τη διενέργεια
κάθε ερευνητικής πειραματικής εργασίας πριν από τη
διεξαγωγή της και καθορίζει την προτεραιότητα χρήσης
οργάνων και χώρων όταν δεν υπάρχει σχετική απόφαση.
Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη χρη-
σιμοποίηση τους στην κατάσταση που έχουν παραδοθεί.
Άρθρο 6
Πόροι-Έσοδα
Τα έσοδα της Κλινικής προέρχονται από:
α) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β) Τη διάθεση ερευνητικών και εν γένει επιστημονικών
προϊόντων.
γ) Τις πιστώσεις που διατίθενται από το Τμήμα Ιατρικής
του Α.Π.Θ. με τη διαδικασία της παρ. 1ε του άρθρου 4
τουν. 2083/1992 (Α΄ 159).
δ) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε) Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας κλινικής και του Α.Π.Θ.
στ) Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην κλινική.
Άρθρο 7
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
- Πρωτόκολλο εισερχόμενης - εξερχόμενης αλληλογραφίας,
- Βιβλίο βαθμολογίας φοιτητών,
- Βιβλίο περιουσιακών στοιχείων,
- Φάκελοι οικονομικών στοιχείων κάθε έτους,
- Κατάλογος επιστημονικών βιβλίων, περιοδικών και
οργάνων,
- Βιβλίο επιστημονικής δραστηριότητας και
- Βιβλίο μεταβολών προσωπικού.
Με απόφαση του διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 8
Τίτλος - Σφραγίδα
α) Ο τίτλος της Κλινικής είναι "Γ" Καρδιολογική Κλινική"
του Τομέα Παθολογίας, του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης, ο οποίος αναγράφεται σε κάθε έντυπο
της. Αυτός ο τίτλος, καθώς και τα στοιχεία του διευθυντή
της κλινικής, αναγράφονται στους χώρους του νοσοκομείου όπου είναι εγκατεστημένη και δραστηριοποιείται
η Κλινική.
β) Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό κύκλο: «Γ’ ΚΑΡΔΙΟΛΟΓΙΚΗ ΚΛΙΝΙΚΗ-ΑΡΙΣΤΟΤΕΛΕΙΟ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/07.02.2022
ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ» και στον εσωτερικό
κύκλο φέρει την κεφαλή του Αριστοτέλη.
γ) Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της.
Άρθρο 9
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 13 Ιανουαρίου 2022
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(4)
Στην υπό στοιχεία 20873/21/ΓΠ/04-11-2021 πράξη του
Πρύτανη του Πανεπιστημίου Θεσσαλίας που δημοσιεύθηκε στην Εφημερίδα της Κυβερνήσεως (Β΄5462):
1. στη σελίδα 70246 στην A’ στήλη, στον 56ο στίχο
διαγράφεται το «Ορθοπαιδική Κλινική χωρίς Μονάδες»
και ακολούθως διορθώνεται η αρίθμηση.
2. στη σελίδα 70246 στην Β’ στήλη, στον 12ο στίχο
διορθώνεται:
από το εσφαλμένο: «11. Κλινική Φυσικής Ιατρικής και
Αποκατάστασης»,
στο ορθό: «11. Κλινική Φυσικής Ιατρικής και Αποκατάστασης με τις Ειδικές Μονάδες:
- Μονάδα εκτίμησης λειτουργικότητας και αναπηρίας
(ICF)
- Μονάδα ελέγχου και αντιμετώπισης Σαρκοπενίας
- Μονάδα διαχείρισης και αντιμετώπισης της σπαστικότητας
- Μονάδα ανάλυσης κίνησης βάδισης».
3. στη σελίδα 70247 στην Β’ στήλη, στον 11ο στίχο
διορθώνεται:
από το εσφαλμένο «1. Εργαστήριο Αιματολογίας-Αιμοδοσίας με την Ειδική Μονάδα:»,
στο ορθό: «1. Εργαστήριο Αιμοδοσίας-Αιματολογίας
με την Ειδική Μονάδα:».
4. στη σελίδα 70248 στην Α΄ στήλη, μετά τον 10ο στίχο
προστίθεται το εξής: «Το Κέντρο Οξέων Αγγειακών Εγκεφαλικών Επεισοδίων είναι διατομεακό και συνίσταται
από Κλινικές και Εργαστήρια που συνεργάζονται στην
αντιμετώπιση των οξέων αγγειακών εγκεφαλικών επεισοδίων».
(Από το Πανεπιστήμιο Θεσσαλίας)
Ι
(5)
Στην υπ’ αρ. 23620/24.06.2021 απόφαση της Συγκλήτου του Ιονίου Πανεπιστημίου, που δημοσιεύθηκε στην
Εφημερίδα της Κυβερνήσεως (Β’ 2769), στο Παράρτημα
Ι, «Κανονισμός Λειτουργίας της Επιτροπής Ηθικής και
Δεοντολογίας της Έρευνας του Ιονίου Πανεπιστημίου»
διορθώνονται τα εξής σφάλματα:
1) στη σελ. 36537, στον στίχο 31 εκ των άνω (παρ. 1
του άρθρου 3), διορθώνεται:
από το εσφαλμένο: «Η ΕΗΔΕ του Ιονίου Πανεπιστημίου
αποτελείται από πέντε (5) τακτικά και πέντε (5) αναπληρωματικά μέλη»,
στο ορθό: «Η ΕΗΔΕ του Ιονίου Πανεπιστημίου αποτελείται από πέντε (5) ή επτά (7) τακτικά μέλη με τους
αναπληρωτές τους»,
2) στη σελ. 36539, στον στίχο 30 εκ των άνω (παρ. 3
του άρθρου 5), διορθώνεται:
από το εσφαλμένο: «Η ΕΗΔΕ βρίσκεται σε απαρτία
όταν είναι παρόντα τρία (3) τουλάχιστον μέλη της»,
στο ορθό: «Η ΕΗΔΕ βρίσκεται σε απαρτία όταν είναι
παρόντα τρία (3) τουλάχιστον μέλη της, αν είναι πενταμελής, ή τέσσερα (4) τουλάχιστον μέλη της, αν είναι
επταμελής».
(Από το Ιόνιο Πανεπιστήμιο)

[Source: 20220200447.pdf | Tokens: 30104]